Salvați Pădurea Verde

 Într-o dimineață frumoasă de aprilie, în timp ce copiii-licurici se îndreptau spre școală, au zărit pe trunchiul unui molid, un gândac.

 -Ciudat, zise Plici-licurici.Nu știam că pe molizi se pot așeza atât de confortabil,gândacii.

 -Să îl studiem îndeaproape, propuse un alt licurici.

 Gândacul era destul de mare, pentru o insectă.Avea o culoare asemănătoare cu a pământului, corpul alungit, cilindric, acoperit cu peri fini și cenușii.Aripile erau tari și se puteau număra zece rânduri de șanțuri punctate egal.

 - Să îl numim gândacul de scoarță, propuse Plici.Și, haideți să iuțim pasul, abia aștept să îl întrebăm pe profesorul nostru de științe despre acest gândac.

 -Să zburăm, frățioare! Până ajungem noi cu piciorușele noastre, gândacii vor devasta pădurea!

 Licuricii își deschiseră aripioarele pentru cel mai important zbor din viața lor.Aveau o misiune de îndeplinit!

 -Maestre, maestre, strigă din răsputeri Plici.Avem nevoie urgent de ajutor!

 -Ce s-a întâmplat? Cum pot să te ajut?

 -Azi dimineață, în timp ce veneam spre școală, am zărit în Pădurea Verde, un inamic!

 -Un inamic sau un amic? Întrebă glumeț maestrul.

 -O, nu ne arde de glume.Am văzut pe tulpina unui molid bătrân un gândac.

 -Ei, și? Gândacii nu sunt și ei insecte ca și noi? Care e problema?

 -Problema e că acest gândac se înfrupta din scoarța molidului.Atât de tare încât părea că vrea să devoreze întreg copacul.Copacul nu era uscat, nici de vânt răsturnat.Trăia! Iar acest gândac....

 -Bine, bine, am înțeles.Să mergem la locul faptei.

 Licuricii și maestrul lor au zburat repede la locul cu pricina.Într-adevăr, molizii din pădure erau afectați de acești gândaci de scoarță.Maestrul captură un inamic pe care îl duse în laborator.După ce îl studie cu atenție și ceru părerea unor alți colegi experți ajunse la concluzia că aceste insecte puteau provoca adevărate dezastre naturale !În concluzie, trebuia găsită o soluție pentru eradicarea lor! Dar cum să procedeze?

 Toți licuricii au fost convocați la Adunarea Generală.Trebuia găsită o soluție urgentă dar și eficientă.

 -Cred că ar trebui să chemăm toate ciocănitorile, propuse un licurici.Acestea vor prinde gândacii. Nu e ciocănitoarea ,,doctorul pădurilor?”

 -Sunt de acord , spuse licuriciul-șef. Să vină ciocănitoarea!

 -M-ați chemat? Întrebă pasărea. Sper să fie ceva important, am foarte multă treabă, acum, primăvara.

 -Știm că ești ocupată, draga noastră ciocănitoare.Apreciem nespus de mult ajutorul pe care îl oferi pădurii.Dar uite, a apărut o specie nouă de gândaci în pădurea noastră.Copiii -licurici au descoperit problema.Molizii falnici sunt într-un real pericol.

Maestrul -licurici îi prezentă ciocănitoarei gândacul de scoarță.Aceasta fu uimită de aripile puternice pe care le avea insecta.

 -Promit să fac tot ce pot, dar dacă aceste insecte se înmulțesc repede, nu știu zău dacă ciocănitul meu va avea șanșe reale de reușită.

 -Atunci ce e de făcut? întrebară licuricii.Trebuie să salvăm pădurea.

 -Cred că cel mai bine ar fi să ne folosim piciorușele , spuse maestrul.

 -Cum ar putea piciorușele noastre să scape pădurea de invazia gândacilor?întrebă Plici.

 -Simplu.Vom zbura pe deasupra molizilor cu piciorușele pline de praf de mentă și semințe de mesteacăn.Mirosul puternic de mentă va alunga gândacii, iar semințele de mesteacăn vor crește mari și peste câțiva ani acești dăunători vor dispărea.

 -Ușor de zis!spuse un alt licurici.Credeți că vom reuși?

 -Dacă ne pasă cu adevărat de pădure ,care este și casa noastră până la urmă, vom reuși.Trebuie doar să fim uniți!

 -Da, să acționăm împreună ca într-o echipă!

-Atunci, la treabă! Ce mai așteptăm? Salvând Pădurea Verde salvăm viața tuturor viețuitoarelor ei, și, desigur salvăm și viața noastră!

 *Licuricii porniră voioși și plini de entuziasm.*

 Toți licuricii, bondarii și ciocănitorile s-au pus pe treabă.În scurtă vreme, gândacii de scoarță au dat semne de retragere.Unde să fugă, dacă nu în pământ?

 Și, cum licuricii pot să lumineze noaptea, au muncit neîntrerupt.Nu a fost ușor, dar dorința de a salva pădurea le-a dat energie.Unde mai pui că albinele le-au adus miere proaspătă pentru a avea energie.

 Pădurea Verde a fost salvată ! Viața tuturor locuitorilor ei a continuat fericită datorită unor licurici curajoși!